Arūnas Ramanavičius

Arūnas Ramanavičius (g. 1966 m. sausio 6 d., Vilniuje) – fizikas, chemikas, Vilniaus universiteto Chemijos ir geomokslų fakulteto profesorius.

 Išsilavinimas 
1973-1984 m. mokėsi Vilniaus 44-ojoje vidurinėje mokykloje, 1984-1991 m. studijavo Vilniaus universiteto Chemijos fakultete, 1993-1998 m. – studijavo Vilniaus universiteto doktorantūroje ir įgijo fizinių mokslų (chemijos) daktaro mokslinį laipsnį.

 Darbinė veikla 
Nuo 1998 m. – Biochemijos instituto mokslo darbuotojas, 1998-2001 m. – Vilniaus universiteto Chemijos fakulteto mokslo darbuotojas, 2001-2002 m. vyr. mokslo darbuotojas, 2002-2009 m. – Vilniaus universiteto Analizinės ir aplinkos chemijos katedros profesorius, Vilniaus universiteto Imunologijos instituto Imunoanalizės ir nanotechnologijų laboratorijos vadovas, Vilniaus universiteto Chemijos fakulteto prodekanas, nuo 2011 m. – Vilniaus universiteto Chemijos ir geomokslų fakulteto Chemijos instituto Fizikinės chemijos katedros vedėjas. Taip pat yra Puslaidininkių fizikos instituto Bionanotechnologijų laboratorijos vadovas.

 Mokslinė veikla 
1998 m. apgynė daktaro disertaciją, 2002 m. atliko daktaro disertacijos „Katalizinių ir afiniškumo biosensorių kūrimas ir tyrimas“ habilitaciją. 2001 m. suteiktas Vilniaus universiteto docento pedagoginis vardas. 2003 m. suteiktas Vilniaus universiteto profesoriaus pedagoginis vardas.

Perskaitė daugiau kaip 100 pranešimų tarptautinėse ir Lietuvos konferencijose. 1998-1999 m. stažavosi Ruhro universitete, Vokietijoje. 2003-2006 m. buvo Aukštųjų technologijų programos projekto „NanoBioPolymers“ grupės vadovas, 2004-2005 m. buvo Europos Sąjungos Leonardo da Vinčio programos projekto „NanoBioEducation“ vadovas, 2003-2006 m. koordinavo EU Cost Action 853 projektą „Agricultural Bio-Markers for Array Technology“, buvo programos P12 projektų – „Structuring of Polymers“ ir „Colloid and Interface Chemistry for Nanotechnology“ – Lietuvos grupės koordinatorius, Europos Sąjungos struktūrinių fondų BPD 1.5 priemonės projekto „Nanotechnologijų ir medžiagotyros centras (NanoTechnas)“ vadovas. Apdovanotas Lietuvos Respublikos Vyčio Kryžiaus IV laipsnio ordinu, Sausio 13-iosios medaliu. 2002 m. pelnė valstybinę Jaunojo mokslininko stipendiją, 2008-2009 m. pelnė valstybinę mokslininko stipendiją. 2004 ir 2009 metais buvo apdovanotas Vilniaus universiteto Rektoriaus premijomis už išskirtinius mokslinius pasiekimus, taip pat 2009 m. tapo Valstybinės mokslo premijos (kartu su Almira Ramanavičiene) laureatu.

 Moksliniai darbai 
Straipsniai (su bendraautoriais):
 „Comparative Study of Random and Oriented Antibody Immobilization Techniques on the Binding Capacity of Immunosensors“ („Analytical Chemistry“, 2010),
 „1,10-Phenanthroline Derivatives as Mediators for Glucose Oxidase“ („Biosensors and Bioelectronics“, 2010),
 „Immunosensor Based on Fluorescence Quenching Matrix of Conducting Polymer–polypyrrole“ („Analytical Bioanalytical Chemistry“, 2010),
 „Electrochemical Modification of Glassy Carbon Electrode by Poly-4-nitroaniline and its Application for Determination of Copper (II)“ („Electrochimica Acta“, 2010),
 „Capacitive Micromachined Ultrasound Transducer (cMUT) for Immunosensor Design“ („Analyst“, 2010),
 „Enzymatically Synthesized Polyaniline Layer for Extension ofLinear Detection of Amperometric Glucose Biosensor“ („Biosensors and Bioelectronics“, 2010),
 „Glucose Biosensor Based on Graphite Electrodes Modified by Glucose Oxidase and Colloidal Gold Nanoparticles“ („Microchimica Acta“, 2010),
 „Electrochemical Impedance Spectroscopy of Polypyrrole Based Electrochemical Immunosensor“ („Bioelectrochemistry“, 2010).

Svarbiausi moksliniai straipsniai (su bendraautoriais):
 „Biofuel Cell Based on Direct Bioelectrocatalysis“ („Biosensors and Bioelectronics“, 2005),
 „Polypyrrole Coated Glucose Oxidase Nanoparticles for Biosensor Design“ („Sensors and Actuators B-Chemical“, 2005),
 „Current Trends in Enzymatic Determination of Glycerol“ („Critical Reviews in Analytical Chemistry“, 2006),
 „Polypyrrole-Entrapped Quinohemoprotein Alcohol Dehydrogenase. Evidence for Direct Electron Transfer Via Conducting-Polymer Chains“ („Analytical Chemistry“, 1999),
 „Application of Polypyrrole for the Creation of Immunosensors“ („Critical Reviews in Analytical Chemistry“, 2002),
 „Pulsed Amperometric Detection of DNA with an ssDNA/Polypyrrole-modified Electrode“ („Analytical and Bioanalytical Chemistry“, 2004),
 „Molecularly Imprinted Polypyrrole-based Synthesis Receptor for Direct Detection of Bovine Leukemia Virus Glycoproteins“ („Biosensors and Bioelectronics“, 2004),
 „Potentiometric Study of Quinohemoprotein Alcohol Dehydrogenase Immobilized on the Carbon Rod Electrode“ („Sensors and Actuators B–Chemical“, 2006)

Knygos:
 „Elektrai laidūs polimerai elektrocheminiuose biologiniuose jutikliuose“ (2005) autorius,
 „Paviršiaus plazmonų rezonanso biologiniai jutikliai“ (2005) bendraautorius.

Kategorija:Lietuvos mokslo premijos laureatai
Kategorija:Lietuvos fizikai
Kategorija:Lietuvos chemikai